Oud-polisieman en sy beste viervoetige vriend herenig | SARIE
Oud-polisieman en sy beste viervoetige vriend herenig	deur SARIE.com-span
’n Amerikaanse polisieman wou nie sonder sy viervoetige vriend aftree nie. Die stadsowerhede, aan wie die hond behoort, wou eers nie bes gee nie. Met genoeg ondersteuning van vreemdelinge kan Matthew Hickey nou sy aftrede saam met sy Duitse herdershond, Ajax, geniet. Die afgelope 4 jaar was Matthew, ’n polisieman van Marietta, Ohio, en sy polisiehond, Ajax, soos vinkel en koljander. Ná 30 jaar in die polisiediens moes Matthew weens sy gesondheid aftree, maar Ajax se loopbaan was nog lank nie verby nie.
“Ajax is deel van my familie. Hy is een van my kinders,” het Matthew aan CNN gesê.
Volgens wet behoort Ajax aan die stad, Marietta, en hy kan nog minstens ses jaar lank werk. Die owerhede wou hom op ‘n veiling verkoop. Ajax is sowat $3 500 (sowat R55 000) werd.
Nadat die stadsowerhede dié reaksie gesien het, het hulle ingestem dat Ajax saam met sy baas kan aftree. Matthew moes egter instem om gratis as vrywilliger te werk – onmoontlik weens sy verswakte gesondheid.
“Ek sal aanhou om vir Ajax te veg. Ek sal hom nie alleen los nie,” het Matthew aan NBC4 gesê.
Die internet was behoorlik aan die gons oor dié storie. Twitter-gebruikers het #K9Ajax gebruik om hul misnoeë met die owerhede se besluit uit te spreek.